Jaanuar 2024

Jaanuar 2024, kroonika.

2024. aasta jaanuar algas esmaspäeval ja lõppes 31 ööpäeva hiljem kolmapäeval.

1. jaanuar
 Euroopa Liidu eesistujariigiks sai Belgia.
 OSCE eesistujaks sai Malta.
 Euroopa kultuuripealinnadeks said Tartu, Bad Ischl ja Bodø.
 G7 eesistujariigiks sai Itaalia. 
 Egiptus, Etioopia, Iraan, Saudi Araabia ja Araabia Ühendemiraadid liitusid ühendusega BRICS.
 Iisraeli ülemkohus kuulutas suure osa 2023. aasta Iisraeli justiitsreformist põhiseadusevastaseks. 
 2024. aasta Noto maavärin: Jaapanis Noto poolsaarel toimus maavärin magnituudiga 7,6, mille tagajärjel hukkus vähemalt 202 inimest. Anti tsunamihoiatus. See oli tugevaim Jaapani põhiosa tabanud maavärin pärast 2011. aasta Sendai maavärinat.
 Šveitsi liidupresidendiks sai Viola Amherd.
 Tšaadi peaministriks, üleminekuvalitsuse juhiks nimetati pärast uue põhiseaduse vastuvõtmist 2023. aasta Tšaadi põhiseadusreferendumil majandusteadlane ja opositsioonipoliitik Succès Masra.
 Vene-Ukraina sõda: Venemaa ründas Ukraina relvajõudude teatel uusaastaööl Ukrainat kokku 90 Shahed-drooniga, millest 87 lasti alla.

2. jaanuar
 Lõuna-Koreas Busanis pussitati opositsiooniliidrit Lee Jae-myungi.
 Japan Airlinesi reisilennuk põrkas Tōkyōs Haneda lennujaamas maandumisel kokku Jaapani rannakaitse väikelennukiga. Hukkus viis väikelennukis viibinud inimest.
 Vene-Ukraina sõda: Venemaa ründas Ukraina relvajõudude teatel Ukrainat 99 eri tüüpi raketi ja 35 drooniga. Ukraina õhutõrje hävitas kõik droonid, 10 raketti Kindžal, 59 tiibraketti ja 3 raketti Kalibr. Hukkus vähemalt viis inimest.

 3. jaanuar  
 Iraanis Kermānis Iraani kindralile Qāsem Soleymānīle pühendatud mälestusüritusel toimunud pommiplahvatustes hukkus vähemalt 84 inimest.
 Marshalli Saarte presidendi ametisse astus Hilda Heine.

 6. jaanuar  
Austrias Bischofshofenis lõppenud nelja hüppemäe turnee võitis jaapanlane Ryōyū Kobayashi.

 7. jaanuar 
Euroopa Ülemkogu eesistuja Charles Michel teatas, et ta kandideerib 2024. aasta Euroopa Parlamendi valimistel ja astub juulis tagasi.George Wright. EU Council President Charles Michel to step down early, bbc.com, 7.1.2024. 
 Bangladeshis toimusid parlamendivalimised. Võimupartei Awami Liiga (Rahva Liiga) võitis suure ülekaaluga saades 223 kohta 300-kohases parlamendis. Opositsioon boikoteeris valimisi, mistõttu valimisaktiivsus oli väike.
Rootsis algas Säleni julgeolekukonverents. Ukraina president Volodõmõr Zelenskõi ütles seal, et Ukraina suudab Venemaa rünnaku tagasi lüüa, olukord lahinguväljal on stabiilne ja Euroopa peab arendama ühist relvatööstust.Õhutõrjejõud tulistasid öösel Ukrainat rünnanud 28 droonist alla 21, err.ee, 7.1.2024, 6.50, uuendatud 16.09.
 Saksamaa ekspresident Joachim Gauck kutsus ajalehes Bild ilmunud intervjuus üles andma Ukrainale kaugmaarakette Taurus.
Venemaa sissetung Ukrainasse: 
Ukraina õhujõudude teatel ründas Venemaa öösel Ukrainat 28 ründedrooniga Shahed, millest Ukraina hävitas 21, ja 3 raketiga S-300.
Hersonis sai Venemaa armee tule tagajärjel surma kaks ja vigastada kaks tsiviilelanikku.Õhutõrjejõud tulistasid öösel Ukrainat rünnanud 28 droonist alla 21, err.ee, 7.1.2024, 6.50, uuendatud kell 20.59.  
Jaapani välisminister Yōko Kamikawa külastas oma ringsõidu käigus Ukrainat. Ta kohtus Ukraina välisministri Dmõtro Kulebaga ning külastas Butšat ja Irpinit. Ta avaldas toetust Ukrainale.

8. jaanuar
Venemaa sissetung Ukrainasse: 
Venemaa tulistas välja seitse raketti S-300 ja S-400 Belgorodi oblastist, 4 ballistilist raketti H-47M2 Kinžal, 24 tiibraketti H-101, H-555 ja H-55, 8 tiibraketti H-22, 6 ballistilist raketti Iskander-M ja 2 raketti H-31P. Ukraina õhutõrje lasi alla 18 Vene raketti. Hukkus vähemalt neli inimest.Ukraina õhutõrje lasi alla 18 Vene raketti 51-st, ERR, 8.1.2024
USA-s Canaverali neemel asuvalt kosmodroomilt asus Kuu suunas teele ettevõtte United Launch Alliance kanderakett Vulcan Centaur. Kuuraketi pardal oli ka eraettevõtte Astrobotic ehitatud kuumaandur Peregrine.
Prantsusmaa peaminister Élisabeth Borne astus ametist tagasi.
Rootsi peaminister Ulf Kristersson teatas Säleni julgeolekukonverentsil, et Rootsi saadab NATO-ga liitumise korral Lätisse 800 sõjaväelast.

9. jaanuar
pisi|160px|Gabriel Attal
Prantsusmaa peaministri ametisse astus 34-aastane Gabriel Attal. Ta on riigi ajaloo noorim ja ühtlasi ka esimese end avalikult geina määratlev valitsusjuhtMacron nimetas Gabriel Attali uueks Prantsusmaa peaministriks, ERR, 9.1.2024.
Ecuadori president Daniel Noboa kuulutas välja hädaolukorra pärast narkoparun José Adolfo Macías Villamari põgenemist vanglast.

10. jaanuar
Ukraina president Volodõmõr Zelenskõi külastas Leedut. 

11. jaanuar
Ukraina president Volodõmõr Zelenskõi külastas Eestit, kus kohtus president Alar Karise ja peaminister Kaja Kallasega ning pidas kõne Riigikogus.Zelenski külastab neljapäeval Tallinna, ERR Õhtul suundus Zelenskõi Lätti.
 Ameerika Ühendriikide ja Suurbritannia väed andsid õhulööke huthide sihtmärkide vastu Jeemenis pärast Punasel merel toimunud rünnakuid kaubalaevade vastu.
 Paapua Uus-Guineas Port Moresbys ja Laes puhkenud rahutustes hukkus vähemalt 10 inimest ja põletati maha mitu hoonet.At least 10 dead after looting, fires on Port Moresby's 'darkest day'
Arheoloogid teatasid, et Amazonase vihmametsast on avastatud iidsete linnade võrgustik, mis on ligi 1000 aastat vanemad kui teadaolevalt seni vanimad Amazonase arenenud ühiskonnad.

12. jaanuar
 Eesti iluuisutaja Aleksandr Selevko võitis Euroopa meistrivõistlustel iluuisutamises Eesti iluuisutajate esimese täiskasvanute tiitlivõistluste medali (hõbemedal).

13. jaanuar
Taiwanil toimunud presidendivalimised võitis valitseva Demokraatliku Progressiivse Partei kandidaat Lai Ching-te, kes sai üle 40% häältest.

14. jaanuar
Azali Assoumani valiti tagasi Komooride presidendiks.
 Taanis andis kuninganna Margrethe II võimu üle oma pojale, kroonprints Frederikile, kellest sai kuningas Frederik X.

15. jaanuar
Ameerika Ühendriikide presidendivalimiste Vabariikliku Partei eelvalimised Iowa osariigis võitis 51,01%-ga Donald Trump. Teise koha sai Ron DeSantis 21,23%-ga ja kolmandaks jäi Nikki Haley, kes kogus 19,12% valijate häältest.
Guatemala presidendina vannutati ametisse Bernardo Arévalo.
Iraan korraldas Iraagi ja Süüria vastu mitu õhurünnakut ning päev hiljem mitu raketirünnakut Pakistani vastu. 18. jaanuaril vastas Pakistan Iraani vastu õhurünnakutega.

16. jaanuar
Kaitsepolitseiamet teatas, et algatas Tartu Ülikooli rahvusvahelise poliitilise teooria professori Vjatšeslav Morozovi suhtes uurimise ja esitas mehele kahtlustuse Eesti Vabariigi vastases luuretegevuses ja selle toetamises. Morozov peeti kinni 3. jaanuaril.Kapo kahtlustab TÜ professorit Eesti riigi vastases luuretegevuses, ERR, 16. jaanuar 2024

17. jaanuar
 Venemaal Baškortostanis Baimakis kogunes mitu tuhat inimest protestiks kohtuhoone ette, kus keskkonnaaktivist Fail Alsõnovile oli mõistetud neli aastat vangistust. Politsei ja eriüksused ajasid meeleavalduse pisargaasi kasutades laiali, vahistati kümneid meeleavaldajaid.Aktivisti vahistamise järel puhkesid Venemaal Baškortostanis rahutused, ERR, 17. jaanuar 2024

18. jaanuar
 NASA mehitamata helikopteri Ingenuity missioon lõppes tiiviku purunemise tõttu. Ligi kolme aasta jooksul tegi Ingenuity Marsil 72 lendu.
 Eestis teatas Politsei- ja piirivalveamet, et ei pikenda Moskva Patriarhaadi Eesti Õigeusu Kiriku juhi, metropoliit Eugeni, kodanikunimega Valeri Rešetnikovi elamisluba ja seetõttu peab ta 6. veebruariks Eestist lahkuma. Kaitsepolitsei hinnangul ohustab kirikujuhi tegevus Eesti julgeolekut.
 Prantsusmaal alustasid põllumehed protestiks madalate toiduhindade, põllumeeste diislikütuse riigitoetuste kavandatud vähendamise ning kavandatava Euroopa Liidu ja Mercosuri vahelise vabakaubanduslepingu vastu proteste.

19. jaanuar
Kuul maandus Jaapani Kosmoseuurimise Agentuuri maandur SLIM.

21. jaanuar
 Venemaal Leningradi oblastis puhkes öösel Ust-Luga merekaubasadamas Novateki vedelgaasiterminalis ulatuslik tulekahju, mille põhjustas Ukraina droonirünnak.

22. jaanuar
 Libeerias vannutati ametisse president Joseph Boakai.
Eestis algas õpetajate streik.

23. jaanuar
Ameerika Ühendriikide presidendivalimiste Vabariikliku Partei eelvalimised New Hampshire'i osariigis võitis 54,3%-ga Donald Trump. Teise koha sai Nikki Haley, kes kogus 43,3% valijate häältest. Demokraatliku Partei eelvalmised võitis Joe Biden.

24. jaanuar
Venemaal Belgorodi oblastis Jablonovo küla lähedal kukkus alla transpordilennuk Il-76. Venemaa väitel vedas lennuk Ukraina sõjavange, Ukraina allikatel tulistas lennuki alla Ukraina õhukaitse ning lennukiga toimetati rindele rakette S-300.

25. jaanuar
Venemaal mõisteti terrorist Igor Girkinile "ekstremismile õhutamise" eest neljaaastane vanglakaristus.
Türgi president Recep Tayyip Erdoğan allkirjastas Rootsi NATO-ga liitumise dokumendi.

26. jaanuar
New Yorgis andis kohus USA endisele presidendile Donald Trumpile korralduse maksta 83 miljonit dollarit kahjutasu kirjanik E. Jean Carrollile, keda ta solvas avalikult ja nimetas valetajaks. Trump lubas otsuse edasi kaevata.
USA valitsus kiitis heaks mitmeotstarbeliste hävitajate F-16 müümise Türgile.
Tuvalus toimusid üldvalimised.

28. jaanuar
Soomes toimus presidendivalimiste esimene voor. 11. veebruaril toimuvasse teise vooru pääsesid Koonderakonna üles seatud Alexander Stubb, kes sai 27,2 % häältest ja valijaühenduse poolt üles seatud Rohelise Liidu liige Pekka Haavisto, kes sai 25,8 % häältest.
Burkina Faso, Mali ja Niger teatasid välja astumisest Lääne-Aafrika Riikide Majandusühendusest (ECOWAS).

29. jaanuar
Hongkongi kohus andis kinnisvarafirmale Evergrande likvideerimiskorralduse.Hongkongi kohus andis Evergrandele likvideerimiskorralduse, err.ee, 29.1.2024.  
Jüri Ratas astus Eesti Keskerakonnast välja ning teatas, et liitub erakonnaga Isamaa.Jüri Ratas lahkus Keskerakonnast, err.ee, 29.1.2024.

30. jaanuar
Eestis lõppes õpetajate streik.
Pakistani endine peaminister Imran Khan mõisteti riigisaladuste lekitamise eest kümneks aastaks vangi.

31. jaanuar
Malaisias astus Malaisia kuninga ametisse Johori kuningas Ibrahim Ismail.
Soomes algas riigi ajaloo üks suurimaid streike. Streiki alustasid ametiühingud, mis pole rahul sotsiaaltoetuste kärpimise ja valitsuse kavandavate reformidega.Historiallisen suuri lakkoviikko alkaa nyt – Vaikea umpisolmu tiivistyy viiteen kysymykseen, Helsingin Sanomat, 31. jaanuar 2024

 Viited 

 1